Obec Svätý Kríž

Zápisnica

zo zasadnutia Obecného zastupiteľstva vo Svätom Kríži 

dňa  30. 08. 2012
Prítomní: podľa prezenčnej listiny 

k bodu 1: Rokovanie  Obecného zastupiteľstva otvoril starosta obce Vladimír Feketík, privítal prítomných poslancov OZ a hlavnú kontrolórku obce. Konštatoval, že sú  prítomní 5 poslanci a OZ je uznášania sa schopné. 
k bodu 2: Starosta určil za zapisovateľa zápisnice zamestnankyňu obecného úradu Tomčíkovú. 
k bodu 3: Za overovateľov zápisnice navrhol poslancov Ing. Kubo a p. Matejku. K návrhu neboli vznesené pripomienky ani predložené pozmeňujúce návrhy. 
k bodu 4: Starosta obce oboznámil poslancov s návrhom programu. O programe dal starosta obce hlasovať, za program ako celok hlasovali za všetci 5 prítomní poslanci. 

 Program rokovania Obecného zastupiteľstva 

1. Otvorenie zasadnutia

2. Určenie zapisovateľa

3. Schválenie overovateľov zápisnice

4. Schválenie programu

5. Voľba návrhovej komisie

6. Kontrola uznesenia
7. Schválenie “Rokovacieho poriadku komisie Obecného zastupiteľstva vo Svätom Kríži na ochranu verejného záujmu“
8. Správa hlavnej kontrolórky obce o výsledku následnej finančnej kontroly o výške návratných zdrojov financovania a záväzkov po lehote splatnosti
9. Stanovisko kontrolórky obce k budúcim úverom
10. Rôzne

11. Interpelácie poslancov

12. Schválenie návrhu uznesenia

13. Záver
  O programe dal starosta obce hlasovať, za program ako celok hlasovali za všetci   

  prítomní poslanci.
  Prítomní:
5

Neprítomní:
Húlek, Ing. Fronko
  Hlasovanie: Za:
5
Proti:
0
Zdržal sa:  0

k bodu 5: Starosta obce do návrhovej komisie navrhol poslancov Ing. Toma, Mičudu, Repová. Za  

                 predsedu komisie navrhol p. Mičudu. Starosta nechal o návrhu hlasovať. S návrhom 
                 súhlasili 5-ti  prítomní poslanci. Navrhnutí členovia a predseda boli zvolení. 
  Prítomní:
5

Neprítomní: Húlek, Ing. Fronko


  Hlasovanie: Za:
5
Proti:
0
Zdržal sa:  0
k bodu 6: Starosta obce vykonal vyhodnotenie  plnenia uznesení z ostatného OZ, ktoré sa konalo 02.08.2012. Konštatoval,  že uznesenia č. 55-60,62/2012 boli splnené. Starosta vyzval kontrolórku, aby sa vyjadrila k uzneseniu č. 61. Kontrolórka vysvetlila poslancom, že  v uznesení č. 61 navrhla, aby sa zmluvné strany stretli za účelom dohody, ale nemyslela tým dohodu o združených finančných prostriedkoch,  pretože tu dohoda možná nie je, ale o mimosúdnu dohodu s firmou MKM Remont o doplatení dane z nehnuteľnosti, nájomné za nebytové priestory, poistné,  fond opráv, služby spojené s užívaním bytu za  prenajaté priestory v bytovom dome č. 11, za sporné roky. 


Starosta vyzval Ing. Kuba, aby oboznámil poslancov s touto problematikou, pretože bol poverený rokovaniami s firmou MKM Remont o predmetnej veci. Ing. Kubo informoval poslancov, že sa stretol s  p. Matejkom st. Rokovali spolu o Drobnej prevádzke. Ing. Kubo informoval poslancov, že s firmou MKM Remont boli robené dohody o zapožičaní inventáru pre chránenú dielňu. Informoval poslancov, že sa stretol s p. Matejkom st. s ktorým prejednávali Drobnú prevádzku. P. Matejka povedal, že k tejto nehnuteľnosti už nemá žiadne záväzky a nástroje na pečenie chleba, ktoré tu ostali ponechá obci na používanie bez nároku na odmenu. Kontrolórka informovala poslancov, že obec nemôže pozastavovať majetok inej osoby.  Ak áno obec musí vykonať inventarizáciu, spísať dohodu, ale všetko musí byť v písomnej forme. Ing. Kubo informoval poslancov, že zatiaľ priestory drobnej prevádzky využíva Chránená dielňa. Kontrolórka navrhla, poslancom, aby si do budúcna pripravili návrh, čo by s týmito priestormi obec mala urobiť- predať, prenajať, ... .
 

Ing. Kubo informoval poslancov o tom, že rokoval s p. Matejkom st. aj o priestoroch obchodu Konzum a kanceláriách firmy MKM Remont v bytovom dome č. 11. P. Matejka st.  navrhol, že by tieto priestory, ak by to bolo právne možné odkúpil, a ak to nebude možné chcel by tieto priestory do nájmu, ale aby tento nájom nebol extrémny. Kontrolórka informovala poslancov, že predaj je možný iba obchodnou verejnou súťažou a nájom by nemal byť nižší, ako je v čase a v mieste obvyklom. Kontrolórka informovala poslancov, že nemala na mysli v uznesení č. 61 riešenie čo bude s týmito priestormi teraz, ale doriešiť čo s týmito priestormi doteraz. Upozornila  poslancov na  zákonný postup pri vysporiadaní. Starosta vyzval p. Matejku ml., aby za firmu MKM Remont vysporiadal  všetky súvisiace úhrady /fond opráv, náklady za spoločné priestory, alikvotnú  časť poistného/ voči obci za priestory v bytovom dome č. 11, ktoré sú vo vlastníctve obce a užíva ich MKM Remont, za celé obdobie čo tento priestor užíva.

k bodu 7: Schválenie rokovacieho poriadku komisie Obecného zastupiteľstva vo Svätom Kríži na ochranu verejného záujmu. Kontrolórka informovala poslancov, že od roku 2004 je obec povinná zriadiť komisiu na ochranu verejného záujmu. V obci Sv. Kríž sa táto komisia zriadila až v roku 2012 po nástupe starostu p. Vladimíra Feketíka, uznesením  č. 15  - neskôr o 8 rokov. Oboznámila poslancov, že  povinnosťou kontrolóra je do 30 dní odo dňa nástupu do funkcie predložiť majetkové priznanie. A taktiež, že povinnosťou starostu do 30 dní od zloženia sľubu starostu je predložiť komisii na ochranu verejného záujmu v zalepenej obálke – Oznámenie  funkcií, zamestnaní, činností a majetkových pomerov podľa ústavného zákona NR SR č. 357/2004 Z.z. o ochrane verejného záujmu pri výkone verejných funkcionárov v znení ústavného zákona č. 545/2005 Z. z.. A každý rok do 31. marca podať takéto oznámenie. Túto obálku nemôže otvoriť nik iný, iba komisia na ochranu verejného záujmu a jej povinnosťou je porovnať majetkové priznanie  s minulým rokom. Kontrolórka informovala poslancov, že nie je v zákone uvedené, kto má prejednávať sťažnosť na starostu, kontrolóra, poslancov. Odporučila poslancom,  aby o tom pojednávala táto komisia. Informovala poslancov, že podľa zákona o sťažnostiach  sa jedná o sťažnosť, ktorú prejednáva obec len v prípade, že sa sťažnosť viaže k výkonu verejnej funkcie a k činnosti obce a jej orgánov. Občania sa s inými sťažnosťami môžu obrátiť na občiansky súd.
                Kontrolórka informovala poslancov, že komisia na ochranu verejného záujmu je jedinou komisiou, ktorú obec zo zákona musí mať zriadenú. Zákon je neukladá povinnosť mať rokovací poriadok, ale je len výhodou keď ho mať bude.

                Starosta dal za schválenie návrhu rokovacieho poriadku hlasovať:

  Prítomní:
5

Neprítomní: Húlek, Ing. Fronko


  Hlasovanie: Za:
5
Proti:
0
Zdržal sa:  0

k bodu 8:Hlavná kontrolórka obce predložila poslancom „Správu o výsledku následnej finančnej   

                kontroly o výške návratných zdrojov financovania a záväzkov po lehote splatnosti“.  

                Kontrolórka informovala poslancov, ktoré  doklady jej boli predložené k vykonaniu   tejto kontroly. Informovala poslancov aké úvery zo ŠFRB na výstavbu nájomných bytov ma obec prijaté a aké sú aktuálne výsledky ku dňu vykonania kontroly. Výška zostatku sumy za úvery ku dňu kontroly  je  2200899,00 €. Podľa zákona sa však táto  suma nezapočítava do celkovej sumy dlhu obce,  nakoľko ich úhrada je zahrnutá v cene ročného nájomného za obecné nájomné byty. V tejto súvislosti upozorňuje na vysoké nedoplatky na nájomnom za predchádzajúce obdobia, ktoré boli zistené predbežnou kontrolou. Konkrétna výška pohľadávok bude spresnená až po vykonaní hĺbkovej kontroly na úseku správy nájomných bytov. Ďalej poukazuje na ďalšie  nedostatky súvisiace s financovaním a správou bytového fondu – garančný fond (finančná zábezpeka), fond opráv a údržby, platby za služby spojené s užívaním bytu nie sú vedené osobitne, na základe čoho nie je možné preveriť správnosť čerpania garančného fondu, fondu opráv a údržby, platby za služby a samotné nájomné. Zistené nedoplatky nie sú vedené pri inventarizácii k 31.12.2011 ako pohľadávky. Na základe uvedeného nebolo zatiaľ možné zistiť z akých zdrojov sa uhrádzajú splátky do ŠFRB, keď nájomcovia vo viacerých prípadoch a opakovane neplatia nájomné.
                Obec má prijatý úver z Prima banky Slovensko a. s.  s aktuálnym zostatkom vo výške 300.000,00 € na zabezpečenie predfinancovania 2 projektov: 

                 1. „Základná škola Svätý Kríž – stavebné úpravy pre docielenie energetickej hospodárnosti budovy“,

                2. „Revitalizácia verejných priestranstiev obce Svätý Kríž“

                Tento úver sa podobne, ako úvery zo ŠFRB nezapočítavajú do celkovej sumy dlhu obce, nakoľko jeho splatenie je kryté nenávratnými finančným príspevkom (NFP) v rámci uzatvorených zmlúv podľa osobitných predpisov.

                 V 1. projekte je celková výška NFP 430.867,78 €, z toho je neuhradených ku dňu vykonania kontroly, ako záverečná platba suma 138.927,81 €. Vzhľadom na skutočnosť, že ku dňu vykonania kontroly nebola obci doručená záverečná správa zo záverečnej kontroly projektu, môže byť záverečná platba krátená o neoprávnené náklady, resp. vrátenie časti už vyplatených platieb z titulu zistených nezrovnalostí pri záverečnej kontrole.

                V 2. projekte predstavuje NFP sumu 462.746,34 €. Ku dňu vykonania tejto kontroly z celkovej sumy NFP nebola uhradená záverečná platba vo výške 208.909,20 €. Na základe záverečnej správy z kontroly projektu neboli uznané nasledovné sumy, o ktoré  bude ponížená suma NFP: 2359,45 € ako neoprávnené výdavky, 9338,20 € z titulu nezrovnalosti na dokladoch za odvoz a likvidáciu odpadu. Spolu suma, o ktorú dostane obec menej NFP a ktorú bude musieť obec uhradiť zo svojho rozpočtu predstavuje sumu 11.697,65 € z tejto sumy obec musí sumu 9.338,20 € najskôr poskytovateľovi vrátiť a až potom bude obci vyplatená zostávajúca suma zo záverečnej platby vo výške 206.549,75 €. Kontrolórka v tejto súvislosti poukazuje na akútnosť riešenia tejto situácie z dôvodu výšky mesačného úroku z poskytnutého úveru na predfinancovanie projektu, ktorý je vo výške 371,00 €.
                Do celkovej sumy dlhu obce v zmysle § 17 zákona sa započítavajú nasledovné úvery:

                Banka                                                        Dátum splatnosti                      Zostatok

                1.Prima banka – termínovaný úver I.        2019                                         55.534,00 €

                2.Prima banka – termínovaný úver II.       2015                                        18.424,00 €

                3.Prima banka – univerzálny úver             2023                                      192.483,00 €

                Spolu celková suma dlhu k 21.8.2012                                                    266.483,00 €

                Kontrolórka informovala, že na základe uvedeného konštatuje, že obec Svätý Kríž neprekračuje celkovú sumu dlhu a sumu ročných splátok z návratných zdrojov financovania v zmysle § 17 ods. 6 zákona. Zároveň však poukazuje na vysokú úverovú zaťaženosť obce a vysoké úroky, najmä z termínovaného úveru I. a univerzálneho úveru, ktoré vzhľadom na účel použitia finančných prostriedkov sú nevýhodné a výrazne obmedzia obec v jej rozvojových programoch do doby ich splatenia.

                Kontrolórka informovala poslancov, že ku dňu vykoania kontroly obec eviduje záväzky po lehote splatnosti viac ako 60 dní v celkovej výške 7.5000,00 € pričom tieto záväzky pozostávajú z 2 neuhradených faktúr:

                1.Fa. č. 2011753 vystavená firmou Tedoss s.r.o., Lipt. Mikuláš – za dodávku a montáž kuchynského zariadenia pre MŠ – neuhradená suma 5.000 €

                2.Fa. č OF 11068 vystavená firmou EKOSPOL a.s. Žilina – za opravu, výmenu technologického zariadenia ČOV Sv. Kríž – neuhradená suma 2.500,00 €.
                 Kontrolórka na základe zistených skutočností odporúča:

                 - uhradiť sumu 9.338,20 € poskytovateľovi NFP z projektu „Revitalizácia verejných priestranstiev obce Sv. Kríž“, aby obci mohla byť vyplatená záverečná suma 206.549,75 €

                 - prijať opatrenia na zistenie osobnej zodpovednosti za neoprávnené náklady vo výške 2.359,45 € a 9.338,20 €, ako vrátenie platby v rámci projektu „Revitalizácia verejných priestranstiev obce Sv. Kríž“

                - vykonať hĺbkovú kontrolu na úseku správy bytového fondu a financovanie na tomto úseku zosúladiť so zákonnou úpravou

                     Kontrolórka vyzvala poslancov urobiť maximum, aby sa obec nedostala do nútenej správy  - nasadiť ozdravný režim. Poslanec Tomo sa opýtal, aké boli neoprávnené výdavky v sume 2.359,45 € v projekte Revitalizácia verejných priestranstiev. Starosta povedal, že sa jednalo o nedodržanie rozmerov deklov, krytina nebola z plechu, ale zo šindľa. Kontrolórka informovala poslancov, že ak zmenu ktorú v projekte vykonáme nemáme písomne potvrdenú, nemôžeme ju vykonať. Navrhla poslancom, aby prešetrili, ktoré doklady neboli uznané, a nárokovali si vrátenie finančných prostriedkov od osôb, ktoré to zapríčinili. Navrhla prizvať pani Veselovskú, ktorá bola kompetentná pri tomto projekte. Poslanec Matejka povedal, že v prípade neuznania sumy 9.338,20 € v rovnakom projekte s pánom poslancom Ing. Kubom doložili v Žiline vážne lístky.
                     Poslankyňa Repová  navrhla urobiť verejnú schôdzu a informovať občanov o stave obce. Povedala, že poslanci na predchádzajúcich OZ neboli informovaní o výške úrokov na úvery obce. Informovala poslancov, že úroky z úverov obce budú stále rásť a o nevýhodnosti univerzálneho úveru.

                     Kontrolórka odporučila poslancom, uložiť zamestnankyni obce p. Nemcovej povinnosť zistiť z banky vyčíslenie, koľko obec približne zaplatí na úrokoch z úverov. 

                      Poslankyňa Repová reagovala na výšku fa. Ekospol, nebolo jej jasné prečo obec platí za výmenu, opravu technologického zariadenia ČOV, zaujímala sa či v prípade takýchto zariadení nie je dlhšia záručná doba. Pani Nemcová povedala, že pravdepodobne nikdy nebolo fyzicky kontrolované čo si táto firma fakturovala. Kontrolórka upozornila poslancov na vysokú cenu za služby firmy Ekospol. Informovala poslancov, že pri obstarávaní nie je dôležitá len najnižšia cena, ale treba prihliadať aj na kvalitu, dostupnosť a iné výhody.
k bodu 9: Stanovisko kontrolórky k budúci úverom. Kontrolórka informovala poslancov, že banka bez stanoviska hlavného kontrolóra nemôže poskytnúť úver. Poslankyňa Repová povedala, že im na žiadnom OZ neboli predkladané správy hl. kontrolóra, ani stanovisko k úverom.
                     Na základe predloženej ponuky z Prima banky Slovensko a. s., pre obec Svätý Kríž zo dňa 21.8.2012 vo veci poskytnutia návratných zdrojov financovania vo výške 9.000,00€ a z dôvodu akútneho nedostatku finančných prostriedkov obce na vrátenie platby vo výške 9.338,20 € poskytovateľovi NFP na projekt „Revitalizácia verejných priestranstiev obce Sv. Kríž“ z titulu nezrovnalosti zistených v rámci záverečnej kontroly predkladá hlavná kontrolórka nasledovné stanovisko v zmysle § 17 zákona 583/2004 Z. z.  o rozpočtových pravidlách územnej samosprávy. Kontrolórka na základe správy konštatuje, že obec Sv. Kríž neprekračuje celkovú sumu dlhu a sumu ročných splátok z návratných zdrojov financovania v zmysle § 17 ods. 6 zákona a spĺňa zákonné podmienky pre získanie návratných zdrojov financovania vo výške 9.000,00 €, ktoré budú použité na vrátenie platby poskytovateľovi NFP na projekt „Revitalizácia verejných priestranstiev obce Sv. Kríž“. Kontrolórka poukazuje na ustanovenia § 17 ods. 2 zákona o rozpočtových pravidlách územnej samosprávy podľa, ktorého v danom prípade ide o použitie návratných zdrojov financovania na vyrovnanie časového nesúladu medzi príjmami a výdavkami bežného rozpočtového roka 2012 a musia byť splatené do konca rozpočtového roka z príjmov bežného rozpočtu t. z. do 31.12.2012. Zároveň poukazuje na vysokú úverovú zaťaženosť obce a vysoké úvery, najmä z termínovaného úveru I. a univerzálneho, ktoré vzhľadom na účel použitia finančných prostriedkov sú nevýhodné a výrazne obmedzia obec v jej rozvojových programoch do doby ich splatenia.
k bodu 10: Starosta v bode rôzne predložil žiadosť p. Zdenka Droppu, Svätý Kríž 126, 032 11 Sv. Kríž. Pán Zdenko Droppa žiada o preloženie  hotového prístrešku na osobný automobil s prívesom na parcelu registra E č. 2909/1 pred objekt č. 120 a č. 121 o výmere 5 x 3 m. Starosta dal o predloženej žiadosti hlasovať:

 Prítomní:
5

Neprítomní:  Húlek, Ing. Fronko
 Hlasovanie: Za:
0
Proti:
4
Zdržal sa:  Ing. Kubo

Starosta informoval poslancov, že byt č. 1  po Štefanovi Skubíkovi v 30 – bj č. 198 je zrenovovaný a je možné ho znovu prenajať. Informoval poslancov, že obec momentálne eviduje 3 žiadosti o byty.  Žiadosť p. Márie Tuturovej, žiadosť p. Babiaka a žiadosť p. Jurigu.

Prvou žiadosťou v poradí bola žiadosť p. Tuturovej, ktorá by mala záujem o tento byt. Starosta dal o návrhu hlasovať. Poslanci jednohlasne pridelili byt p. Tuturovej, nakoľko jej žiadosť bola v poradí prvá a taktiež, že žiadateľka je dôchodkyňa, ktorej by byt na prízemí aj z tohto hľadiska vyhovoval.
Prítomní:
5

Neprítomní: Húlek, Ing. Fronko
Hlasovanie: Za:
5
Proti:
0
Zdržal sa:  0
Kontrolórka odporučila poslancom vypracovať a schváliť VZN o nakladaní s bytmi, pretože zatiaľ môže o prideľovaní bytov rozhodovať len obecné zastupiteľstvo. Informovala poslancov, že je ochotná napomôcť pri príprave takéhoto VZN.
                Starosta informoval poslancov, že p. Michal Húlek, ktorý usporiadal 18.8.2012 diskotéku v kultúrnom dome Sv. Kríž vzniesol požiadavku o zníženie poplatku za sálu pretože na diskotéke nezarobil, z dôvodu malej účasti ľudí. Starosta informoval poslancov, že p. Húlek usporadúva diskotéky v KD Sv. Kríž raz za mesiac a za prenajatie sály platí 200 €. A v prípade dobrého zárobku je ochotný zaplatiť o 100 € navyše. 


Poslanci odsúhlasili výšku poplatku za túto diskotéku na 50 €, to znamená odpustenie p. Húlekovi 150 |€ za túto diskotéku. 


Kontrolka navrhla poslancom, že by bolo potrebné schváliť cenník.
k bodu 11: Interpelácie zo strany poslancov. Poslankyňa p. Repová pochválila vzhľad, obsah novej internetovej stránky obce. Poďakovala za obnovu a úpravu pamätníka pred obecným úradom. Ing Tomo informoval o sťažnosti občanov o nefunkčnosti satelitu – nefungujú 3 stanice. Starosta informoval, že v priebehu týždňa bude poruchu riešiť pán Hrnčiar. Ing. Tomo  upozornil, že pred Goliášov je prevalená lavička. Starosta upovedomil poslancov, že poverí pracovníkov drobnej prevádzky a lavičku upravia. 
k bodu 12: Návrhová komisia v zložení poslanci Mičuda, Ing. Tomo, Repová, predniesla návrh uznesenia. K návrhu neboli vznesené pripomienky ani predložené pozmeňujúce návrhy. 

k bodu 13: Na záver starosta poďakoval prítomným za podnetné návrhy a aktívnu účasť na zasadaní. Potom ukončil zasadanie OZ.
Zapísal 30.08.2012
Mgr. Zuzana Tomčíková       ......................................
Overovatelia zápisnice:

Ing. Jaroslav Kubo                 .......................................

Dušan Matejka ml.                ........................................
                                                           
              
Vladimír Feketík
                                                               starosta
